Pema e Krishtlindjes mbërrin në Kapitol
“Pema e Popullit” në Kapitol do të ndriçohet për sezonin e festave
Pema e Kapitolit e vitit 2015, e njohur si “Pema e Popullit”, mbërriti në destinacion, duke shënuar kështu fillimin e sezonit të festave në zonën e Kongresit amerikan. Këtë vit, pema 90-vjeçare është dhuruar nga shteti i Alaskës. Pema 22 metra e lartë, e moshës 90-vjeçare, është marrë nga Pyjet Kombëtare të Alaskës. Ajo u pre tre javë më parë dhe u dërgua me anije nga Alaska në portin perëndimor Takoma, dhe më tej u transportua me kamion përgjatë gjithë SHBA-së, drejt kryeqytetit Uashington. Shoferi i kamionit, John Schank, thotë se e ka ngarë kamionin për 7 orë çdo ditë, por se e ka shijuar udhëtimin. Është hera e parë që shteti i Alaskës ka ofruar pemën e Krishtlindjes për Kapitolin. Kapitolit i është ofruar një pemë çdo vit nga Shërbimi Kombëtar i Pyjeve, që në vitin 1970. Theodore Bechtol, përgjegjës për godinën e Kapitolit, shpjegon pse është quajtur “Pema e Popullit”. Transportimi i pemës kërkon bashkëpunimin e shumë agjensive qeveritare, komuniteteve, firmave private dhe vullnetarëve. Kjo pemë është edhe një lloj njohjeje me shtetin e Alaskës. Mbërritja e pemës së Krishtlindjes shënon fillimin e sezonit të festave. Ajo do të ndriçohet zyrtarisht nga Kryetari i ri i Dhomës së Përfaqësuesve, Paul Ryan, më datë 2 dhjetor.